महिला को झांसा देकर गहने ले उड़े ठग
भास्कर न्यूज|मदनगंज-किशनगढ़.
ओसवालीमोहल्ला सब्जी मंडी में शुक्रवार को महिला को बातों में उलझाकर दो युवक गहने ले उड़े। युवकों ने महिला को चाेर-उचक्कों से सावधान रहने की नसीहत देकर गहने पर्स में रखवाए और महिला की पोती के हाथ से पर्स छीनकर फरार हो गए। सूचना पर मदनगंज थाना पुलिस मौके पर पहुंची और दुकानों पर लगे सीसीटीवी फुटेज खंगालने में जुट गई।
जानकारी के अनुसार पृथ्वीराज नगर, राजारेड्डी निवासी राजकुमार कोठारी (55) प|ी पारसमल कोठारी दोपहर 3 बजे अपनी 9 वर्षीय पोती सानिया पुत्री पदम कोठारी के साथ बाजार में खरीदारी के लिए आई थी। ओसवाली मोहल्ला सब्जी मंडी क्षेत्र में खरीदारी के दौरान एक युवक आया और महिला को गले में पहनी चेन कानों के टॉप्स उतारकर पर्स में रखने की नसीहत दी। युवक की बातों में आकर महिला ने गहने उतारकर पर्स में रख दिए और पर्स सानिया को पकड़ा दिया। उसके बाद दूसरा युवक आया और सानिया के हाथ से पर्स छीनकर भाग गया। दोनों संभल पाते तब तक पहला युवक भी भाग छूटा। महिला बेसुध हाेने लगी तो सानिया ने आवाज लगाकर लोगों को घटना की जानकारी दी। सूचना पर मदनगंज थाना पुलिस मौके पर पहुंची और घटनास्थल का मौका मुआयना किया। पीड़िता से बयान लिए गए। पुलिस सब्जी मंडी क्षेत्र में दुकानों पर लगे सीसीटीवी कैमरे खंगालने लगी। सीसीटीवी कैमरे में दो युवक नजर आए हैं। पुलिस आरोपियों की तलाश कर रही है।
पीड़ित महिला एवं उसकी पोती।
awa_Deva bho_Deva hin_Deva hin_Deva hin_Deva